
ప్రభుత్వ సేవలు ప్రజల హక్కుగా చట్టం చేసేందుకు ప్రభుత్వం నల్సార్ యూనివర్సిటీకి బాధ్యత అప్పగించింది. వారు రూపొందించే బిల్లు మీద ప్రభుత్వం ఆధారపడకుండా, ప్రభుత్వ సేవలు ప్రజల హక్కుగా చట్టం చేసేందుకు ప్రజలలో చైతన్యం తీసుకురావాలి. ఉమ్మడి ఆంధ్రప్రదేశ్ ప్రభుత్వం హయాంలో ఏయే సేవలు పరిష్కరించే వ్యవధిరోజులు ఎన్ని ఉండాలో ఒక చట్టం అమల్లోకి వచ్చింది. ఏయే ధృవీకరణ పత్రాలకు ఎన్ని రోజులు పడుతుందో ఇందులో ఉంది. దీని ప్రకారం కొంతకాలం పాటు సేవలను అమలు చేశారు. తర్వాత పట్టించుకున్న పాపాన పోలేదు. కాబట్టి ప్రజలను సేవల విషయంలో అత్యధికంగా వేధిస్తున్న రెవెన్యూ, పోలీసు, హాస్పిటల్, మునిసిపల్, ఆర్అండ్బీ, ట్రాఫిక్ లాంటి డిపార్ట్మెంట్లపై ప్రజాభిప్రాయాన్ని తీసుకుని దానికనుగుణంగా చట్టాలు రూపొందించాలి. చట్టం చేసేముందు ప్రజాభిప్రాయం మేరకు బిల్లు రూపొందిస్తే ప్రభుత్వ సేవలను ప్రజలు ఉపయోగించుకుని అవినీతి లేని పారదర్శకతతో కూడుకున్న ప్రభుత్వ పాలన సాగుతుంది. లేకపోతే ఇంకా ఎన్ని లక్షల బడ్జెట్లు ప్రవేశపెట్టినా, ఉచిత పథకాలు అమలు చేసినా- పేదవాడి చెంతకు ప్రభుత్వ ఫలాలు ఆశించిన మేరకు రావు. దళారులు మాత్రమే వాటిని అనుభవించి, పేదలు పేదలుగానే మిగిలిపోతారు. నిజాయితీపరులైన ఉద్యోగుల నుంచి వారి అనుభవాన్నీ అభిప్రాయాన్నీ తీసుకోవాలి. నిజాయితీపరులైన ప్రజా నాయకులూ, మేధావుల అభిప్రాయాన్నీ తీసుకోవాలి.- దుస్సా యాదగిరి, నాగోల్, హైదరాబాద్

prabhutva sevalu prajala hakkugaa chattam chesenduku prabhutvam nalsar universityki baadhyata appaginchindi. vaaru roopondinche billu meeda prabhutvam aadharapadakunda, prabhutva sevalu prajala hakkugaa chattam chesenduku prajalalo chaitanyam teesukuraavaali. ummadi andhrapradesh prabhutvam hayamlo eye sevalu parishkarinche vyavadhirojulu enni undaalo oka chattam amalloki vachindi. eye dhruveekarana patraalaku enni rojulu padutundo indulo undi. deeni prakaaram kontakaalam paatu sevalanu amalu chesaru. tarvaata pattinchukunna papana poledu. kabatti prajalanu sevala vishayamlo atyadhikamgaa vedhistunna revenue, polisu, haspital, munisipal, arndby, trafic lanti departmentlapy prajaabhipraayaanni teesukuni daanikanugunamgaa chattaalu roopondinchaali. chattam chesemundu prajabhiprayam meraku billu roopondiste prabhutva sevalanu prajalu upayoginchukuni avineeti laeni paaradarsakatatoe koodukunna prabhutva paalana saagutundi. lekapothe inka enni lakshala badjetlu pravesapettinaa, uchita pathakaalu amalu chesina- pedavadi chentaku prabhutva phalaalu aasinchina meraku raavu. dalaarulu matrame vaatini anubhavinchi, pedalu paedalugaane migilipotaru. nijaayitiiparulaina udyogula nunchi vaari anubhavaannii abhipraayaannii teesukovali. nijaayitiiparulaina praja naayakuluu, medhavula abhipraayaannii teesukovali.- dussa yadagiri, nagol, hyderabad